ΤΜΗΜΑ Γ – Στοιχεία της αίτησης\*:

(\**προς ανάρτηση στην ιστοσελίδα του ΥΠΑΑΤ: τα παρακάτω δεδομένα δύναται να δημοσιοποιούνται, να συλλέγονται και να χρησιμοποιούνται με την συγκατάθεση των ως άνω χρηστών, σε κάθε περαιτέρω διαδικασία με τις αρμόδιες υπηρεσίες, με την επιφύλαξη του Ν. 2472/1997 (με τις τροποποιήσεις του Ν. 3625/2007) και Ν. 3471/2006 για την προστασία δεδομένων προσωπικού χαρακτήρα, όπως κάθε φορά ισχύει.*)

|  |  |  |  |  |  |  |
| --- | --- | --- | --- | --- | --- | --- |
| **1.** | **Αιτούμενο****Φυτοπροστατευτικό Προϊόν** | **α/α** | **Εμπορικό όνομα** | **Δραστική/ες ουσία/ες** | **ΑΑΔΑ** **(αν υφίσταται)** | **E-submission Food Chain Platform (ESFC)** |
| 1.  | SIVANTO PRIME | flupyradifurone 20% β/ο | 14670 | √ |

|  |  |  |
| --- | --- | --- |
| **2.** | **Πεδίο εφαρμογής:** | Διασυστηματικό εντομοκτόνο επαφής και στομάχου για την καταπολέμηση μυζητικών και μασητικών εντόμων (Αφίδες, Αλευρώδεις, Tζιτζικάκια, Οπλοκάμπη, Φυλλοξήρα, Ψευδόκοκκο Κοκκοειδή)σε υπαίθριες και θερμοκηπιακές καλλιέργειες.Το flupyradifurone είναι ένα νέο εντομοκτόνο που ανήκει στη νέα χημική ομάδα butenolides (IRAC Group 4D). Έχει διασυστηματική ακροπέταλη κίνηση μέσω των αγγείων του ξύλου και ταυτόχρονα κινείται γρήγορα διελασματικά στο φύλλωμα. Παρουσιάζει ταχύτατη αρχική δράση (knock-down effect) η οποία οδηγεί σε άμεση διακοπή της απομύζησης χυμών από τα έντομα, με αποτέλεσμα να συμβάλει στην πρόληψη μετάδοσης και εξάπλωσης των ιώσεων ιδιαίτερα από τους αλευρώδεις. To σκεύασμα έχει δράση στα διάφορα στάδια του βιολογικού κύκλου των εντόμων (προνύμφες, νύμφες, ακμαία). Χαρακτηρίζεται από σταθερότητα στην έκπλυση από βροχή (μετά από 2 ώρες βροχόπτωσης).Καλλιέργεια: Βαμβάκι (GOSHI) |

|  |  |  |
| --- | --- | --- |
| **3.** | **Στόχος:** | Έντομο: *Empoasca sp.* (EMPOSP)  |

|  |  |  |  |
| --- | --- | --- | --- |
| **4.** | **Χρονικό διάστημα για το οποίο αιτείται η παρέκκλιση:** | **Έναρξη** | **Λήξη** |
| 10/05/2023 | 07/09/2023 |
|  | Αιτιολόγηση σε περίπτωση απρόβλεπτου κινδύνου\*: | Μη εφαρμόσιμο |

*(\*υποχρεωτικό για αιτήσεις με χρονικό διάστημα μικρότερο των δύο μηνών μεταξύ αιτούμενης ημερομηνία έναρξης και πρωτοκόλλου κατάθεσης της αίτησης*)

|  |  |
| --- | --- |
| **5.** | **Βασική αιτιολόγηση του κινδύνου:** |
|  | **Περιπτώσεις** | **Αιτιολόγηση** |
| 3.1) | Η πιθανότητα ανάπτυξης ανθεκτικότητας βάσει του τρόπου δράσης των ήδη εγκεκριμένων φ.π. | Οι εγκεκριμένες λύσεις για ψεκασμούς φυλλώματος του βαμβακιού, κυρίως την κρίσιμη περίοδο του καλοκαιριού για το βαμβάκι, που είναι επιζήμια με την απώλεια χτενιών και καρυδιών, είναι η δραστική ουσία:Deltamethrin (*Empoasca sp.*, Group 3A, τρόπος δράσης με επαφή)Επιπροσθέτως τονίζεται ότι για τη δραστική ουσία Sulfoxaflor, σε εφαρμογή του Εκτελεστικού Κανονισμού (ΕΕ) 2022/686 της Επιτροπής, έχει εκδοθεί απόφαση ανάκλησης με απαγόρευση της χρήσης **με ισχύ από** 19.05.2023 για τους επαγγελματίες χρήστες σε όλες τις υπαίθριες καλλιέργειες, συμπεριλαμβανομένης και της καλλιέργειας του βαμβακιού.Από τα παραπάνω προκύπτει ότι ο αριθμός εγκεκριμένων δραστικών ουσιών για το *Empoasca sp.* στο βαμβάκι για ψεκασμούς φυλλώματος είναι εξαιρετικά περιορισμένος και αφορά αποκλειστικά σε μια δραστική ουσία επαφής (Deltamethrin). Επιπλέον, η μοναδική εγκεκριμένη δραστική ουσία ανήκει σε μόλις μια ομάδα (Deltamethrin, Group 3Α) και σύμφωνα με τα πρότυπα της επιτροπής IRAC ο εγκεκριμένος αριθμός δραστικών ουσιών δεν επαρκεί για την ορθολογική διαχείριση της πιθανότητας ανάπτυξης ανθεκτικότητας. Γνωρίζουμε ότι ο εν λόγω εχθρός αποτελεί σοβαρό πρόβλημα καθώς μεγάλοι πληθυσμοί επιδρούν στην ανάπτυξη των φυτών και προκαλούν πτώση χτενιών και καρυδιών. Στο πλαίσιο αυτό και συνδυάζοντας το γεγονός ότι ήδη οι εναπομείναντες δραστικές ουσίες είναι περιορισμένες, θεωρούμε ότι η διαχείριση της ανθεκτικότητας, αλλά και η προστασία των ήδη διαθέσιμων εγκεκριμένων δραστικών ουσιών, αποτελεί κρίσιμη προτεραιότητα για τη διασφάλιση του φυτικού κεφαλαίου.Το φυτοπροστατευτικό σκεύασμα Sivanto Prime που είναι ήδη εγκεκριμένο για χρήση στo βαμβάκι με τον Κανονισμό 1107/2009, λόγω του μοναδικού και διαφορετικού τρόπου δράσης του (έχει διασυστηματική ακροπέταλη κίνηση μέσω των αγγείων του ξύλου και ταυτόχρονα κινείται γρήγορα διελασματικά στο φύλλωμα), σύμφωνα με τα πρότυπα της επιτροπής IRAC (Group 4D) είναι απαραίτητο ως επιπρόσθετο εργαλείο για την διαχείριση των ως άνω κινδύνων.Για τους παραπάνω λόγους, κατατίθεται αίτηση σύμφωνα με το άρθρο 53 του Κανονισμού ΕΚ/1107/2009 αναφορικά με τις επείγουσες καταστάσεις ώστε να επιτραπεί η χρήση του προϊόντος Sivanto Prime (δραστική ουσία flupyradifurone) στην καλλιεργητική περίοδο 2023 (Μάιος-Αύγουστος) του βαμβακιού για τον έλεγχο των πληθυσμών των Ιασσίδων *Empoasca sp.* – τζιτζικάκια. |

|  |  |
| --- | --- |
| **6.** | **Περιορισμός της αιτούμενης χρήσης:** |
|  | **Στις Περιφερειακές Ενότητες:** | **α/α** | **Π.Ε.** |
| 1 | Π.Ε. ΤΡΙΚΑΛΩΝ |
| 2 | Π.Ε. ΛΑΡΙΣΑΣ |
| 3 | Π.Ε. ΚΑΡΔΙΤΣΑΣ |
| 4 | Π.Ε. ΜΑΓΝΗΣΙΑΣ |
| 5 | Π.Ε. ΦΘΙΩΤΙΔΑΣ |
| 6 | Π.Ε. ΗΜΑΘΙΑΣ |
| 7 | Π.Ε. ΠΕΛΛΑΣ |
| 8 | Π.Ε. ΠΙΕΡΙΑΣ |
| 9 | Π.Ε. ΞΑΝΘΗΣ |
| 10 | Π.Ε. ΕΒΡΟΥ |
| 11 | Π.Ε. ΡΟΔΟΠΗΣ |
| 12 | Π.Ε. ΣΕΡΡΩΝ |
| 13 | Π.Ε. ΔΡΑΜΑΣ |
| 14 | Π.Ε. ΒΟΙΩΤΙΑΣ |
| 15 | Π.Ε. ΘΕΣΣΑΛΟΝΙΚΗΣ |
| 16 | Π.Ε. ΚΙΛΚΙΣ |
|  |  |
|  | **Στα νομικά ή φυσικά πρόσωπα:** | **α/α** | **Επωνυμία ή Ονομ/πώνυμο κατά περίπτωση** |
|  |  |
|  |  |